Thor Hushovd

Thor Hushovd () er ein norsk syklist som vart verdsmeister i landevegssykling 2010. Han sykla for det franske sykkellaget Crédit Agricole frå han vart profesjonell i 2000, og til laget vart lagt ned etter 2008-sesongen. Deretter sykla han to sesongar for Cervélo TestTeam. Etter 2010-sesongen blei laget lagd ned, men Hushovd og sju andre syklistar frå laget blei med over til Garmin-Transitions som før 2011-sesongen skifta namn til Garmin-Cervelo. Frå 2012 har Hushovd sykla for BMC Racing Team, men dei siste sesongane har vore prega av sjukdom og formsvikt. På ein pressekonferanse 27. juni 2014 opplyste Thor Hushovd at han hadde bestemt seg for å avslutte ei lang og hendingsrik karriere etter sesongslutt.

Hushovd er ein spurtspesialist som satsar på dei klassiske sykkelritta, samt spurtpoeng og etappesigrar i dei store etapperitta. Han vann grøn trøye i Tour de France i 2005 og 2009.

 Karriere 
 Junior 
Hushovd byrja å sykle som 10-åring, og vann det fyrste rittet sitt på tempoetappen over 5 kilometer under Vårtråkken i 1988. På det norske juniorlandslaget vann han i 1995 ein etappe i Tour of Frankfurt, og i 1996 vart han juniornoregsmeister i både tempo- og landevegsritt. Han kom også på tiande plass på temporittet under juniorverdsmeisterskapen dette året.Thor Hushovd Biography

 U23 / Amatør 
I 1997, det fyrste året hans som U23-ryttar, tok Hushovd fire etappesigrar under Ringerike Grand Prix, og vart dermed den yngste vinnaren av rittet med sine 19 år. Året etter vann han U23-verdsmeisterskapen i temporitt og verdscupen samanlagt. I 1999 tok han i alt 22 sigrar som amatørryttar, og igjen Ringerike Grand Prix, inkludert tre etappesigrar. Mot slutten av 1999 skreiv han proffkontrakt med Crédit Agricole.

 Tour de France 
Hushovd debuterte i Tour de France i 2001. Han var med på laget som vann 5. etappe i lagtempo, men fullførte ikkje konkurransen. Han vann éin etappe i 2002, éin etappe i 2004 og i 2006 vann han både prologen og den prestisjefylde sisteetappen opp Champs-Élysées. 9. juli 2007 var han involvert i ein massevelt på andre etappe av Tour de France 2007, men berre to dagar seinare, 11. juli 2007 vann han igjen ved ein massespurt på fjerde etappe. Året etter, 6. juli 2008, tok han den sjette etappesigeren i karrieren sin ved å vinne andre etappe. Hushovd tok også ein etappesiger i 2009 og 2010, mens hans to siste sigre kom i 2011-utgåva av rittet. 2011 vart også ellevte og siste gong Hushovd sykla Tour de France.

 Grøn trøye 
I poengkonkurransen har han i alle år sidan 2003 vore mellom dei fire beste. Han vann den grøne trøya i 2005 utan å vinne ein einaste etappe. I 2008 var han mellom dei største favorittane til å vinne trøya, og etter femte etappe kunne han ta på seg grøn trøye, men vart til slutt slått av Oscar Freire med 50 poeng. I 2009 vann Hushovd den grøne poengtrøya for andre og siste gong.

 Gul trøye 
På den tredje etappen i 2004 fekk han som fyrste nordmann i historia æra av å køyre med den gule leiartrøya. I 2006 vann han prologen og kunne dermed igjen ta på seg gul trøye. Han mista trøya etter eit uhell i spurten i den fyrste etappen, men vann henne tilbake på andre etappe. Etter tredje etappe mista han henne att.

 Vuelta a España 
I 2005 vann han femte etappe i Vuelta a España. Han leidde poengkonkurransen då han trekte seg etter ti etappar. Året etter vann han sjette etappe og vart nummer to på 2., 3., 4., 13. og 21. etappe. Han sykla med den gylne leiartrøya frå tredje til femte etappe og vann poengtrøya.

 Giro d'Italia 
Hushovd stilte til start i Giro d'Italia for fyrste gong i 2007. Hushovd vert eigentleg nummer to på etappe nummer sju, men ettersom vinnaren av etappen, Alessandro Petacchi, seinare vart teken i doping, vart Hushovd tilkjend sigeren. Hushovd gav seg på 12. etappe.

 OL 
Hushovd deltok for fyrste gong i dei olympiske leikane under Sydney-OL i 2000, og kom på sjuande plass på mennene sitt temporitt.

Hushovd stilte ikkje til start under sommar-OL 2008, sjølv om han eigentleg var teken ut på OL-landslaget. Han var sjuk og utmatta etter Tour de France 2008 og valde difor å trekkje seg frå leikane.

 Meritt 
2009
 Omloop Het Nieuwsblad
 3. etappe i Tour of California
 Prologen i Catalonia rundt 
2008
 Tour de France
 2. etappe 
Catalonia rundt
Prologen
Poengtrøya
1. etappe
6. etappe i Dunkirk 4-dagars
Paris-Nice
Prologen
Poengtrøya
Tredjeplass på 1. etappe, andreplass på 2. etappe
Tredjeplass Omloop Het Volk
1. etappe i Tour Méditerranéen
2007
Nummer 31 i UCI ProTour 2007
 Tour de France
 Fjerdeplass i poengkonkurransen
 4. etappe 
 Andreplass på 1. etappe og 20. etappe (sisteetappen)
 Andreplass på 5. etappe og 7. etappe i Giro d'Italia
 Andreplass på 4. etappe og tredjeplass på 3. etappe i Eneco Tour
 Andreplass i GP Ouest-France
2006 
 Nummer 11 i UCI ProTour 2006
 Tour de France
 Prologen og 20. etappe 
 Gul trøye etter prologen og etter 2. etappe
 Tredjeplass i poengkonkurransen
 Vuelta a España
 6. etappe
 Poengkonkurransen
 Gulltrøye (samanlagtleiing) etter 2. etappe (3 dagar)
 Andreplass på fem etappar (2., 3., 4., 13. og 21.)
 Gent-Wevelgem
 7. etappe i Dauphiné Libéré
 4. etappe i Tirreno-Adriatico
 Poengkonkurransen og 3. etappe i Catalonia rundt
 Poengkonkurransen i Dunkirk 4-dagars
2005
 Nummer 34 i UCI ProTour 2005
 Noregsmeister på tempo  
 Poengkonkurransen og 7. etappe i  Catalonia rundt
 Tour de France
Poengkonkurransen (ingen etappesigrar)  
 Vuelta a España
 5. etappe
2004
 Norgesmester på tempo 
 Norgesmester i landeveisritt
 Tour de France
8. etappe 
 Andreplass i poengkonkurransen 
 Gul trøye etter 2. etappe
 Samanlagt (15 ritt) – Coupe de France de cyclisme sur route
 Classic Haribo
 Grand Prix de Denain
 Tour de Vendée
 Tredjeplass i Cholet-Pays de Loire
2003
Tour de France
 Fjerdeplass i poengkonkurransen
2002 
 Noregsmeister på tempo 
 Tour de France
 18. etappe
 2. etappe i Tour de L'Ain
2001 
 Tour de France
 5. etappe (lagtempo) 
 Samanlagt og poengkonkurransen i Tour de Normandie
 Samanlagt Tour of Sweden (PostGirot Open)
 Paris-Corrèze
2000
 Dei olympiske leikane
 7. plass i temporittet
1998 
 U23-verdensmester i tempo

Bakgrunnsstoff
 Den offisielle heimesida til Thor Hushovd

Fotnotar

Kategori:Norske syklistar
Kategori:Tour de France
Kategori:Norske deltakarar under sommar-OL 2000
Kategori:Syklistar under sommar-OL 2000
Kategori:Norske deltakarar under sommar-OL 2004
Kategori:Syklistar under sommar-OL 2004
Kategori:Vinnarar av Aftenpostens Gullmedalje
Kategori:Folk frå Grimstad